text: CF Badalona - CE SABADELL | Sabadell - Web Oficial
  CF Badalona - CE SABADELL
  Prèvia i convocats per al partit de demà a l'Estadi Municipal de Badalona (17:00)
  CE Sabadell: Arriba el desplaçament més curt de la temporada per a l'afició arlequinada i per a un Centre d'Esports Sabadell que es vol retrobar amb la millor versió a domicili, la que va mostrar a Elx, i treure's l'espina dels dos partits seguits a casa en què l'equip ha merescut molt més que un punt.
  Notícies: Convocatòria de 18 homes per viatjar a Badalona, ja sense Arthuro ni Pastells, i a falta d'oficialitzar-se la sortida d'Alasana i Fati. Marc Martínez (sanció), Álvaro Chaparro (lesió) i Gai Assulin (decisió tècnica) són les úniques baixes.
  Toni Seligrat:
  "Més enllà del que ens sembli, perquè porten tres derrotes consecutives, hi ha dos Badalones: un a casa i un a fora. Gairebé tots els equips tenen un rendiment diferent però hi ha alguns on la diferència de rendiment és més marcada".
  "Adri Díaz és un noi que treballa fenomenal i tinc unes ganes boges de donar-li minuts. Però no només a ell, també a Sergio Montero, un noi que no ha jugat cap minut i en demana a crits, a Víctor, a Mario... Està tothom treballant tan bé que m'encantaria donar més minuts".
  Menors de 13 anys: gratis
  CF Badalona: El conjunt escapulat, amb lesionats i problemes extraesportius, viu un dels moments més complicats de la temporada. Els homes de Manolo González sumen tres derrotes consecutives i vuit jornades seguides sense guanyar. Tot això els ha fet caure a la 14a posició amb 24 punts. Ara bé, 19 els han aconseguit a casa, on només han patit una ensopegada.
  Dada: 387. Són els minuts que duu el conjunt arlequinat sense rebre un gol lluny de la Nova Creu Alta. Enric Gallego, en el 3-0 a Cornellà, va ser l'últim jugador local que va aconseguir batre Roberto. Des de llavors, el Sabadell ha visitat el Villarreal 'B', el Mallorca, el Lleida i l'Elche i cap ha estat capaç de marcar.
  Precedent: Primera visita de la història al nou Estadi Municipal de Badalona. La temporada passada, a Montigalà, els arlequinats es van endur la victòria amb el gol en l'últim minut del temps reglamentari de Manu Torres.
  | Nou escenari, mateix rival. La temporada passada ens vam endur els tres punts de Badalona gràcies al doblet de @5Manutorres i al sensacional penal aturat per @JokinEzkieta.#BadalonaCES #retornCES pic.twitter.com/mhvFHkuKNW